# จอร์โจเน
จอร์โจเนพิพิธภัณฑ์ศิลปะเว็บ: ชีวประวัติของจอร์โจเน (ราว ค.ศ. 1477 - ค.ศ. 1510) เป็นจิตรกรสมัยศิลปะเรอเนซองส์คนสำคัญของเวนิสในประเทศอิตาลีในคริสต์ศตวรรษที่ 15 ถึง 16 มีชื่อเสียงว่าเขียนภาพอย่างมีอรรถรส (elusive poetic quality) ทั้ง ๆ ที่มีภาพที่เป็นที่ทราบแน่นอนว่าเขียนโดยจอร์โจเนเพียงประมาณ 6 ภาพไม่นับภาพอื่นที่สันนิษฐานว่าเขียนโดยจอร์โจเนด้วย เพราะความที่ไม่ทราบว่าเป็นใครแน่และความหมายของภาพเขียนจึงทำให้งานเขียนของจอร์โจเนเป็นงานที่ยังลึกลับต่อการตีความหมายที่สุดในบรรดางานจิตรกรรมตะวันตก

 ชีวิต 
จอร์โจ วาซารีบรรยายชีวิตของจอร์โจเนในหนังสือ “ชีวิตจิตรกร” (Le Vite) ว่าจอร์โจเนมาจากเมืองเล็ก ๆ ชื่อคาสเตลฟรังโค เวเนโต ไม่ใกลจากเวนิส บางครั้งก็จะรู้จักกันในนามว่า “ซอร์โซ” (Zorzo) หรือ “ซอร์ซอน” (Zorzon) ซึ่งเป็นอีกวิธีหนึ่งที่ใช้เรียก “จอร์โจเน” ซึ่งอาจจะแปลว่า “จอร์โจเนใหญ่” ชีวิตสมัยเด็กที่เวนิสไม่มีหลักฐานอะไรให้ทราบ แต่คาร์โล ริดอล์ฟินักเขียนประวัติจิตรกรกล่าวว่าจอร์โจเนฝึกงานกับจิโอวานนี เบลลินี

เอกสารร่วมสมัยบันทึกว่างานของจอร์โจเนเริ่มมีชื่อเสียงเป็นที่รู้จักกันตั้งแต่ ค.ศ. 1500 เมื่ออายุได้เพียง 23 ปีและได้รับเลือกให้เขียนภาพเหมือนของดยุกอากอสติโน บาร์เบริโก (Doge Agostino Barberigo) และทหารรับจ้างคอนซาลโว เฟอร์รันเต (Consalvo Ferrante) ในปี ค.ศ. 1504 ก็ได้รับสัญญาให้วาดฉากแท่นบูชาเป็นอนุสรณ์แก่ทหารรับจ้างอีกคนหนึ่งชื่อมัทเทโอ คอสแตนโซ (Matteo Costanzo) ภายในมหาวิหารที่เมืองบ้านเกิด ใน ค.ศ. 1507 จอร์โจเนได้รับสัญญาจากสภาเทศบาลทึ่จ่ายเป็นสิบงวดสำหรับเขึยนภาพภายในท้องพระโรง (Hall of the Audience) ภายในวังของดยุก ระหว่างปี ค.ศ. 1507 ถึงปี ค.ศ. 1508 จอร์โจเนและช่างเขียนคนอื่นๆ เพื่อเขียนจิตรกรรมฝาผนังภายนอกหอพ่อค้าเยอรมัน (Fondaco dei Tedeschi)  ที่เวนิสหลังจากที่ได้ทำงานที่คล้ายคลึงกันที่คฤหาสน์ซอรันโซ (Casa Soranzo), วังกริมานีอาลลิแซวิ (Casa Grimani alli Servi) และวังอื่น ๆ ที่เวนิส แต่ปัจจุบันไม่มีเหลือแล้ว

นอกจากที่กล่าวมาแล้ววาซารียังกล่าวถึงเหตุการณ์สำคัญเหตุการณ์หนึ่งในชึวิตของจอร์โจเนซึ่งเป็นเหตุการณ์ที่มีอิทธิพลต่องานของจอร์จิโอต่อมาซึ่งการที่จอร์จิโอพบกับเลโอนาร์โด ดา วินชีในโอกาสที่ ดา วินชีมาเมืองเวนิสเมื่อปี ค.ศ. 1500 ในเดือนกันยายนหรือเดือนตุลาคมปึ ค.ศ. 1510 จอร์โจเนเสียชีวิตเมื่อกาฬโรคระบาดที่เมืองเวนิส เพียงไม่กี่วันหลังจากที่จอร์โจเนเสียชีวิต ก็มีจดหมายจากอิสซาเบลลา เดสเตผูอุปถัมภ์ศิลปะเขียนจากมานตัวถามถึงเพลงที่เขียนโดยจอร์โจเน

 ภาพเขียน 
รายชื่อข้างล่างเป็นเพียงบางส่วนของงานของจอร์เจโน
+  ภาพ  ชื่อภาพ  ปีที่วาด/ประเภทของภาพ/ขนาด/เจ้าของ80pxทดสอบโมเสส(The Test of Fire of Moses)ค.ศ. 1500-1501สีน้ำมันบนผ้าใบ89 x 72 ซมหอศิลป์อุฟฟิซิ, ฟลอเรนซ์การตัดสินของโซโลมอน(The Judgement of Salomon)ค.ศ. 1500-1501สีน้ำมันบนผ้าใบ89 x 72 ซมหอศิลป์อุฟฟิซิ, ฟลอเรนซ์50pxจูดิธ(Judith)ค.ศ. 1504สีน้ำมันบนผ้าใบ, ย้ายจากแผง144 x 66,5 ซมพิพิธภัณฑ์เฮอร์มิทาจ, เซนต์ปีเตอร์สเบิร์ก 80pxการชื่นชมของคนเลี้ยงแกะ(Adoration of the Shepherds)ค.ศ. 1504สีน้ำมันบนผ้าใบ90.8 x 110.5 ซมหอศิลป์แห่งชาติ, วอชิงตัน ดี.ซี.80pxพระแม่มารีคาลเตลฟรังโค(Castelfranco Madonnaหรือ  Madonna and Child Enthroned betweenSt. Francis and St. Nicasius)ค.ศ. c. 1505สีน้ำมันบนไม้200 x 152 ซมมหาวิหาร, คาลเตลฟรังโค (เวเนโต)</small>80pxพายุ(The Tempest)ค.ศ. c. 1505สีน้ำมันบนผ้าใบ82 x 73 ซมหอศิลป์อัคคาดิเมีย, เวนิส80pxลอรา(Laura หรือ Portrait of a Young Bride)ราว ค.ศ. 1506สีน้ำมันบนไม้41 x 33,5 ซมพิพิธภัณฑ์ประวัติศาสตร์ศิลปะ, เวียนนา80pxหญิงแก่(La Vecchia)ราว ค.ศ. 1508สีน้ำมันบนผ้าใบ68 x 59 ซมหอศิลป์อัคคาดิเมีย, เวนิส80pxดนตรีกลางทุ่ง(Pastoral Concert)ราว ค.ศ. 1508ปัจจุบันเชื่อว่าเขียนโดยทิเชียนสีน้ำมันบนผ้าใบ110 x 138 ซมพิพิธภัณฑ์ลูฟร์, ปารีส 80pxภาพเหมือนชายหนุ่ม(Portrait of a Youth)ค.ศ. 1508-10สีน้ำมันบนผ้าใบ72,5 x 54ซมบูดาเปสต์, บูดาเปสต์</small>80pxนักปรัชญาสามคน(The Three Philosophers)ค.ศ. 1509สีน้ำมันบนผ้าใบพิพิธภัณฑ์ประวัติศาสตร์ศิลปะ, เวียนนา80pxภาพเหมือนของทหารนายอาชา(Portrait of Warrior with his Equerry)ราว ค.ศ. 1509สีน้ำมันบนผ้าใบ90 x 73ซมหอศิลป์อุฟฟิซิ, ฟลอเรนซ์80pxวีนัสหลับ(Sleeping Venus)ราว ค.ศ. 1510สีน้ำมันบนผ้าใบ108,5 x 175ซมหอจิตรกรรมชั้นครูแห่งเดรสเดน, เดรสเดน 80pxนักร้อง(The Impassioned Singer)ราว ค.ศ. 1510สีน้ำมันบนผ้าใบ102 x 78ซมหอศิลป์บอร์เกเซ, โรม80pxภาพเหมือนชายหนุ่ม(Portrait of a Young Man)ไม้69,4 x 53,5 ซมหอศิลป์เก่า, มิวนิก